  Туспуктэм: Данил Кузнецов Наталия Сильвестрова Удмуртиын арня ӵоже куазь шунытгес кариськоз. Со сярысь улосвыл Гидрометцентрлэн пресс-службаез ивортӥз. 12-тӥ толсуре потон уе температура -28 градусозь, инбам сайкытскыку уйпал, уйпал но шундыӝужан вискысь ёросъёсын -32 градусозь лэзькоз на, нош нуназе -17…-22 градусозь ӝутскоз. Арня шорын уйин -17…-22, нуназе -13…18 градус возиськоз. Удмуртарняе, 15-тӥ толсуре, уйин -13…-18 градус луоз, нуназе -11…-16 градусозь шуныт кариськоз. Арня ӵоже лымыяны кулэ ӧвӧл. 12-тӥ толсуре тӧл кужмоялоз, секундскын 7-12 метрозь пельтоз, тӧло куазь вирнуналэ но возиськоз, бӧрысь кӧня ке лябӟоз. Нырысь-валысь чакланъёсъя, кӧснуналэ, 16-тӥ толсуре, куазь лымыё луоз. Тегъёс: куазь Гидрометцентр Удмуртия  